En virkelig gammel ost giver nye spor til hverdagen i bronzealderen.

En lergryde fundet under en arkæologisk udgravning tæt på Silkeborg indeholder noget, der formentlig er brændt ost fra bronzealderen. Krukken er godt 3.000 år gammel.

Analyser af et fundet fra 2012 har vist sig at være opsigtsvækkende, fortæller museumsinspektør og arkæolog på Museum Silkeborg, Kaj Fredsgaard Rasmussen.

- Den første tanke, da vi så en brændt skorpe i krukken, var, at det var grød, der var brændt på, siger han.

Men Moesgaard Museums analyser viste ingen spor af grød. En fedtsyreanalyse på Nationalmuseet fik ifølge videnskab.dk specialisterne til at spærre øjnene op.

Den viste, at det opskummede materiale stammer fra klovdyr, så der er god mulighed for, at det er indkogning af valle til myseost.

Fundet giver arkæologerne et sjældent spor til bronzealdermenneskets dagligdag.